Source: http://docplayer.fi/15972725-Valtioneuvoston-oikeuskanslerin-kertomus-vuodelta.html
Timestamp: 2019-01-23 16:54:00+00:00
Document Index: 17748917

Matched Legal Cases: ['kko ', 'kko ', 'kko ', 'kko ', 'kko ', 'kko ', 'in dubio', 'kko ', 'kko ', 'kko ']

valtioneuvoston oikeuskanslerin kertomus vuodelta - PDF
Download "valtioneuvoston oikeuskanslerin kertomus vuodelta"
1 K15/2011 vp valtioneuvoston oikeuskanslerin kertomus vuodelta 2010 Helsinki 2011 Helsinki 2009 okv_sisus10_4.8._34painoon.indd
2 Oikeuskanslerinvirasto PL 20, VALTIONEUVOSTO ISSN Taitto Taina Ståhl Paino Edita Prima Oy, 2011 okv_sisus10_4.8._34painoon.indd
3 EDUSKUNNALLE JA VALTIONEUVOSTOLLE Suomen perustuslain 108 :n 3 momentin mukaisesti kunnioittavasti annan eduskunnalle ja valtioneuvostolle kertomuksen oikeuskanslerin virkatoimista ja lain noudattamista koskevista havainnoista vuonna Kertomusvuonna oikeuskanslerin virkaa on hoitanut oikeustieteen tohtori, varatuomari Jaakko Jonkka. Apulaisoikeuskanslerina on toiminut oikeustieteen lisensiaatti, LL.M, varatuomari Mikko Puumalainen, joka oikeuskanslerin estyneenä ollessa on hoitanut oikeuskanslerin tehtäviä. Apulaisoikeuskanslerin sijaiseksi määrätty esittelijäneuvos, osastopäällikkönä, varatuomari Risto Hiekkataipale on hoitanut kertomusvuoden aikana sijaisen tehtäviä 123 päivää. Kertomuksessa on selostettu oikeuskanslerin toimintaa pääasiallisesti eri toimintamuotojen mukaisesti. Eri jaksoihin on sisällytetty kunkin toimintalohkon yleiskuvaus sekä samalla kerrottu toiminnasta johtuneet toimenpiteet ja siinä tehdyt havainnot. Kertomuksen alussa ovat oikeuskanslerin ja apulaisoikeuskanslerin puheenvuorot. Oikeuskanslerinviraston toiminnan yleisjakson jälkeen on selostettu oikeuskanslerin toimintaa valtioneuvostossa ja siinä jaksossa käsitellään lyhyesti tasavallan presidentin päätöksentekoa valtioneuvostossa. Seuraavassa jaksossa on käsitelty perus- ja ihmisoikeuksien toteutumisen valvontaa. Ennen valtionhallinnon laillisuusvalvontaa koskevaa jaksoa on otettu eräitä oikeuskanslerin ja apulaisoikeuskanslerin tärkeitä päätöksiä ja kannanottoja, joilla on katsottu olevan yleistä ja periaatteellista merkitystä. Valtionhallintoa on seuraavassa jaksossa seurattu ministeriöiden toimialajaon mukaan. Valtionhallintoa koskevien jaksojen jälkeen on kunnallis- ja muun itsehallinnon laillisuusvalvontaa koskeva jakso. Myös asianajajalaitoksen valvonnasta on oma jaksonsa. Viimeisessä jaksossa on tilastollisia tietoja oikeuskanslerinviraston toiminnasta. Kertomuksen lopussa on oikeuskansleria ja oikeuskanslerinvirastoa koskevat säännökset ja määräykset, asiahakemisto sekä luettelo oikeuskanslerinviraston henkilökunnasta. Helsingissä 31. päivänä maaliskuuta 2011 Oikeuskansleri Jaakko Jonkka Kansliapäällikkö Nils Wirtanen okv_sisus10_4.8._34painoon.indd
4 okv_sisus10_4.8._34painoon.indd
5 sisällysluettelo Eduskunnalle ja valtioneuvostolle 3 1 PUHEENVUOROT 11 Oikeuskansleri Jaakko Jonkka Riittävätkö suositukset turvaamaan palvelutasoa? 12 Apulaisoikeuskansleri Mikko Puumalainen Oikeuskansleria koskevan lain uudistus 15 2 YLEISTÄ 19 Tehtävät 20 Valtioneuvoston valvonta 20 Lausuntojen antaminen 21 Perus- ja ihmisoikeuksien valvonta 21 Syyttäjäntehtävät 21 Kanteluasioiden tutkiminen 22 Rangaistustuomioiden tarkastus 22 Asianajajien valvonta 22 Oikeuskanslerin ja eduskunnan oikeusasiamiehen tehtävien jako 22 Lukumäärätietoja 23 Yhteistyö ja vierailut 24 Kansainvälinen yhteistyö 24 Vierailut oikeuskanslerinvirastoon 24 Vierailut oikeuskanslerinvirastosta 25 Muu toiminta 26 Talous 26 Viestintä 26 Organisaatio ja henkilöstö 27 5 okv_sisus10_4.8._34painoon.indd
6 3 OIKEUSKANSLERI VALTIONEUVOSTOSSA 29 Yleistä 30 Tasavallan presidentin päätöksenteko valtioneuvostossa 33 Esittelylistojen tarkastaminen 34 Tarkastuksen kohteista 35 Valtioneuvostovalvonta EU-asioissa 38 Eräitä tarkastamiseen liittyviä ratkaisuja 38 Lausuntoina ja muistioina annettuja kannanottoja 42 Valtioneuvoston valvontaan liittyviä kanteluita 43 Kuulemiset eduskunnan valiokunnissa 49 4 PERUS- JA IHMISOIKEUKSIEN VALVONTA 53 Perus- ja ihmisoikeudet oikeuskanslerin toiminnassa 54 Ratkaisuja 55 Oikeusturva ja hyvä hallinto 55 Käsittelyajat 55 Oikeus saada asia käsitellyksi ja oikeus tehokkaisiin oikeussuojakeinoihin 57 Hyvän hallinnon toteutuminen muutoin 59 Oikeus oikeudenmukaiseen oikeudenkäyntiin 60 Yhdenvertaisuus 63 Oikeus omaan kieleen ja kulttuuriin 65 Oikeus elämään sekä henkilökohtaiseen vapauteen ja koskemattomuuteen 66 Yksityiselämän suoja 67 Sananvapaus ja julkisuus 68 Oikeus riittäviin sosiaali- ja terveyspalveluihin 69 Oikeus terveelliseen ympäristöön 70 5 LAAJEMPIA LAILLISUUSVALVONNAN KANNANOTTOJA 71 Yleistä 72 Valtioneuvoston jäsenen esteellisyydestä ydinvoimalaitosten lupahakemusten käsittelyssä 73 Työ- ja elinkeinoministeriön osastopäällikön esteellisyys 77 Entisen pääministerin Matti Vanhasen osallistuminen Raha-automaattiyhdistyksen tuoton jakamiseen Nuorisosäätiölle 86 Autoverotuksen toimeenpanon turvaaminen okv_sisus10_4.8._34painoon.indd
7 6 VALTIONHALLINNON LAILLISUUSVALVONTA 103 Yleistä 104 Valtioneuvoston kanslian toimiala 106 Lausunto 106 Ratkaisu 106 Ulkoasiainministeriön toimiala 107 Lausunnot ja esitykset 107 Ratkaisuja 107 Ministeriö 107 Toimialaa koskeva tarkastus 108 Oikeusministeriön toimiala 109 Lausunnot ja esitykset 109 Ratkaisuja 122 Tuomioistuimet 122 Rangaistustuomioiden tarkastaminen 130 Rangaistustuomioiden tarkastamisesta aiheutuneet purkuesitykset 133 Syyttäjälaitos 134 Ulosotto 137 Tietosuojavaltuutettu 137 Toimialaa koskevat tarkastukset 137 Sisäasiainministeriön toimiala 140 Lausunnot ja esitykset 140 Ratkaisuja 142 Poliisi 142 Pelastustoimi 156 Maahanmuuttovirasto 157 Toimialaa koskevat tarkastukset 158 Puolustusministeriön toimiala 159 Lausunto 159 Valtiovarainministeriön toimiala 160 Lausunto 160 Ratkaisuja 160 Verohallinto 160 Maistraatit 161 Tulli 162 Toimialaa koskevat tarkastukset 163 Opetus- ja kulttuuriministeriön toimiala 165 Ratkaisuja 165 Opetushallinto okv_sisus10_4.8._34painoon.indd
8 Maa- ja metsätalousministeriön toimiala 169 Ratkaisuja 169 Maa- ja metsätalous 169 Toimialaa koskevat tarkastukset 170 Liikenne- ja viestintäministeriön toimiala 171 Ratkaisuja 171 Ministeriö 171 Liikennevirasto 172 Viestintävirasto 172 Toimialaa koskeva tarkastus 173 Työ- ja elinkeinoministeriön toimiala 174 Ratkaisuja 174 Elinkeino-, liikenne- ja ympäristökeskus 174 Kuluttajavirasto 174 Kilpailuvirasto 175 Toimialaa koskevat tarkastukset 175 Sosiaali- ja terveysministeriön toimiala 176 Lausunto 176 Ratkaisuja 176 Sosiaali- ja terveysalan lupa- ja valvontavirasto Valvira 176 Aluehallintovirasto 178 Potilasvakuutuskeskus 178 Kansaneläkelaitos 179 Sosiaaliturvan muutoksenhakulautakunta 180 Ympäristöministeriön toimiala 185 Ratkaisu 185 Suomen ympäristökeskus 185 Toimialaa koskevat tarkastukset KUNNALLIS- JA MUUN ITSEHALLINNON LAILLISUUSVALVONTA 187 Yleistä 188 Kunnallishallinto 188 Yleishallinto 188 Opetushallinto 194 Sosiaali- ja terveyshallinto 196 Ympäristöhallinto 205 Muu erityishallinto 208 Toimialaa koskevat tarkastukset 209 Kirkollishallinto 210 Ahvenanmaan itsehallinto okv_sisus10_4.8._34painoon.indd
9 8 ASIANAJAJALAITOKSEN VALVONTA 213 Yleiskatsaus 214 Asianajajaliiton jäsenyys 215 Asianajajan velvollisuudet ja hyvä asianajajatapa 215 Valvonta-asiat 216 Valvontajärjestelmä 216 Kurinpidolliset seuraamukset 217 Tiedot virallisilta syyttäjiltä 217 Oikeuskanslerin valvonta 218 Sovellettavista säännöksistä ja valvontamenettelystä 218 Asianajajien menettelyä koskevat kantelut 218 Valvontamenettelyn käynnistäminen ja muutoksenhaku hovioikeuteen 219 Kanteluratkaisu TILASTOT 221 Oikeuskansleria ja oikeuskanslerinvirastoa koskevat säännökset ja määräykset LIITE 1 Suomen perustuslain (731/1999) oikeuskansleria koskevat säännökset 230 LIITE 2 Laki valtioneuvoston oikeuskanslerista (193/2000) 233 LIITE 3 Valtioneuvoston asetus oikeuskanslerinvirastosta (253/2000) 237 LIITE 4 Laki valtioneuvoston oikeuskanslerin ja eduskunnan oikeusasiamiehen tehtävien jaosta (1224/1990) 240 LIITE 5 Asianajajista annetun lain (496/1958) oikeuskansleria koskevat säännökset 241 LIITE 6 Oikeuskanslerinviraston työjärjestys 243 Oikeuskanslerinviraston henkilökunta 251 Asiahakemisto okv_sisus10_4.8._34painoon.indd
10 okv_sisus10_4.8._34painoon.indd
11 1 PUHEENVUOROT 11 okv_sisus10_4.8._34painoon.indd
12 Oikeuskanslerin puheenvuoro Jaakko Jonkka Riittävätkö suositukset turvaamaan palvelutasoa? Informaatio-ohjauksesta Kuntien hyvinvointipalveluiden ohjauksen keinoina valtio käyttää pääasiassa normiohjausta, resurssiohjausta ja informaatio-ohjausta. Viimeksi mainitun merkitystä on parin vuosikymmenen aikana tietoisesti lisätty. Kehitys on yhteydessä vuoden 1993 valtionosuusjärjestelmän uudistukseen, jolloin purettiin normiohjausta ja siirryttiin kustannusperusteisista valtionosuuksista laskennallisiin valtionosuuksiin. Nykyisin informaatio-ohjausta käytetään useilla hallinnonaloilla, erityisesti sosiaali- ja terveydenhuollossa ja myös sivistystoimessa. Informaatio-ohjauksessa pyritään vaikuttamaan tiedon avulla, välineinä ovat muun muassa oppaat ja suositukset. Yleensä informaatio-ohjausta käytetään väljien puitelakien täydentäjänä esimerkiksi siten, että annetaan säännösten soveltamista ohjaavia laatusuosituksia, mutta pyrkimystä näkyy olevan käyttää sitä normiohjauksen korvaajanakin. Informaatio-ohjauksen toimivuudesta ja vaikuttavuudesta ei ole luotettavaa tutkimustietoa. On esitetty arveluja, että sen todelliset vaikutukset riippuvat merkittävästi siitä, miten ohjauksen kohde suhtautuu uuteen informaatioon. Informaatio-ohjauksella voitaisiin siis lähinnä vahvistaa jo olemassa olevia positiivisia toimintamalleja. Sellaisiakin viitteitä on, että informaatio-ohjauksen vaikutus ei välttämättä ulotu riittävästi toimintojen suunnittelun ja päätöksenteon tasolle. 1 Käytännön ongelmiin perustuvan kritiikin ohella on esitetty oikeudellisiakin dubioita. Eduskunnan tarkastusvaliokunta on kiteyttänyt informaatio-ohjauksen juridisperusteiset epäilyt näin (TrVM 5/2008 vp): Yksi merkittävimmistä ongelmista on, että tietoon ja suosituksiin perustuva ohjaus ei ole velvoittavaa. Osa kunnista on toiminut suositusten mukaisesti, osa on ottanut suositukset osittain huomioon ja osa kunnista ei ole lainkaan ottanut suosituksia huomioon palveluita järjestäessään. Eri kunnissa asuville kansalaisille ei siten pystytä tasapuolisesti turvaamaan perusoikeuksiin kuuluvia sosiaali- ja terveyspalveluja. 1 Valtiontalouden tarkastusviraston kertomus K 14/2007 s sekä tuloksellisuustarkastuskertomukset 192/2009 ja 221/2011. Informaatio-ohjauksen vaikuttavuudesta yleisesti myös Stenvall Syväjärvi: Onks tietoo? Valtion informaatioohjaus kuntien hyvinvointitehtävissä. Valtiovarainministeriön tutkimukset ja selvitykset 3/ okv_sisus10_4.8._34painoon.indd
13 1 Puheenvuorot Valtiontalouden tarkastusvirasto toteaa terveydenhuoltoa, opetusta ja sen rahoitusta sekä syrjäytymisen ehkäisyä koskevien tarkastushavaintojensa perusteella, että väljät normit ja niitä täydentävät suositukset ja muu informaatioohjaus eivät pysty turvaamaan yhdenvertaisuusperiaatteen toteutumista perustuslaissa edellytetyllä tavalla. 2 Laillisuusvalvonnan näkökulma informaatio-ohjaukseen Oikeudellista kritiikkiä ovat eräissä ratkaisuissaan esittäneet myös ylimmät laillisuusvalvojat, eduskunnan oikeusasiamies esimerkiksi vanhustenhuollon tilannetta arvioidessaan (EOA dnro 213/2/09) ja oikeuskansleri muun muassa kouluterveydenhuoltoa ja koulujen oppilashuoltoa koskevissa selvittelyissä. Oikeuskanslerinvirastossa otettiin muutama vuosi sitten tarkastushavainnon perusteella selvitettäväksi kouluterveydenhuollon toimivuus. Pyynnöstäni sosiaali- ja terveysministeriö hankki kaikilta tuolloisilta lääninhallituksilta asiaa koskevat selvitykset ja antoi oman lausuntonsa. Selvitystyö osoitti, että ministeriön 2004 antamat kouluterveydenhuollon laatusuositukset eivät toteutuneet minkään läänin alueella ja että kuntien välillä oli palveluissa merkittäviä eroja. Ratkaisussani totesin, että kouluterveydenhuollon toteutuminen asianmukaisesti ja yhdenvertaisuuden edellyttämällä tavalla näkyy vaativan informaatio-ohjausta velvoittavampaa ohjauskeinoa (dnro OKV/16/50/2006, oikeuskanslerin kertomus 2007 s ). Tämän jälkeen kouluterveydenhuollon ongelmista on käytetty useita mainitun ratkaisun 2 Valtiontalouden tarkastusviraston kertomus K 15/2009 s kanssa samansuuntaisia puheenvuoroja, joista mainittakoon eduskunnan tarkastusvaliokunnan mietintö 5/2008 vp ja valtiontalouden tarkastusviraston tuloksellisuustarkastuskertomus 192/2009. Eräät ajankohtaiset tapahtumat ja laillisuusvalvonnalliset havainnot antoivat aiheen ottaa omana aloitteena tutkittavaksi uudelleen kouluterveydenhuollon ja laajemminkin oppilashuollon tilannetta. Kertomusvuoden lopulla opetus- ja kulttuuriministeriö antoi asiasta pyytämäni selvityksen ( dnro 6/022/2010). Selvityksestä ilmenee muun muassa seuraavaa: Kouluterveydenhuollon laatusuosituksen mukainen henkilömitoitus täyttyi terveydenhoitajien osalta 34 prosentissa ja lääkärien osalta neljässä prosentissa peruskouluista. Lääkärin palvelut puuttuivat kokonaan kolmasosassa kouluista. Viidenneksessä kouluista ei ollut lainkaan koulupsykologi- tai koulukuraattoritoimintaa. Yhteenvetona ministeriö lausui, että koulujen välillä on edelleen suuria eroja oppilashuollon voimavaroissa ja toimintatavoissa ja että oppilashuoltopalvelujen voimavarat ovat usein huomattavasti valtakunnallisten suositusten alapuolella. 3 Selvityksen tulokset viittaavat siihen, että informaatio-ohjauksen keinoin on tavoiteltavia vaikutuksia vaikea saavuttaa. Tulokset ovat kysymyksiä herättäviä erityisesti sen vuoksi, että julkisuudessa on ollut runsaasti tietoa lasten ja nuorten oireilusta ja paljon puhetta varhaisen avun tarpeellisuudesta. Kouluterveydenhuollon merkitystä näkyvästi esillä pitänyt professori Matti Rimpelä on muun muassa todennut, että noin joka kymmenes kouluikäisistä sairastaa 3 Tarkempia tietoja löytyy opetushallituksen julkaisusta Hyvinvoinnin ja terveyden edistäminen perusopetuksessa Koulutuksen seurantaraportit 2010:1. Terveyden ja hyvinvoinnin laitoksen ja Opetushallituksen vuonna 2009 julkaisemien raporttien mukaan lukioiden ja ammatillisten oppilaitosten tilanne on suunnilleen samanlainen. 13 okv_sisus10_4.8._34painoon.indd
14 Oikeuskanslerin puheenvuoro jotakin pitkäaikaista sairautta. Rimpelä summaa, että kouluikäisten oireilu on yleistä. 4 Viime vuosina on puhuttu erityisesti oppilaiden psyykkisestä pahoinvoinnista. On esimerkiksi esitetty arvioita, että suomalaisista nuorista potee mielenterveyden häiriöitä 20 prosenttia ja tästä joukosta noin joka toinen tarvitsisi nuorisopsykiatrista tutkimusta. 5 Kouluterveydenhuoltoa on nyttemmin pyritty asetusteitse saattamaan kuntia velvoittavammaksi (asetus 380/2009, jonka määräaikaisia terveystarkastuksia koskevat pykälät tulivat voimaan , ja tämän asetuksen korvannut asetus 338/2011, jonka voimaantulopäivä on ). Oppilashuollon osalta opetus- ja kulttuuriministeriö joutui edellä mainitussa selvityksessään sen sijaan toteamaan, että vaikka oppilashuoltoa koskevaa lakiesitystä on valmisteltu, sivistyspoliittisen ministerityöryhmän mukaan valmisteluun ei ole voitu tuoda opiskeluhuollon laatua parantavia elementtejä osin kustannussyistä eikä lakiesitystä tässä vaiheessa anneta vaan valmistelua jatketaan. Toisensuuntaisiakin näkemyksiä oppilashuollon kustannusvaikutuksista voidaan esittää. Valtiontalouden tarkastusvirasto toteaa, että koska oppilashuollon palveluissa on useimmiten kyse ongelmien ennaltaehkäisystä ja varhaisesta puuttumisesta, tulisi oppilashuollon palvelut nähdä pikemminkin investointina kuin pelkkinä kustannuksina. 6 Opetus- ja kulttuuriministeriön selvityksen johdosta pyysin ministeriötä antamaan tämän vuoden elokuun alkuun mennessä konkreettisen ja perustellun arvionsa siitä, voidaanko kuntien oppilashuoltoon suuntaamilla voimavaroilla ja laatusuosituksiin perustuvalla ohjauksella saavuttaa perusopetuslain edellyttämä riittävä ja valtakunnallisesti yhdenvertainen oppilashuolto (dnro OKV/6/50/2011). Tätä kirjoitettaessa ministeriön uutta selvitystä ei vielä ole käytettävissä, mutta joka tapauksessa selvää on, että sitä on aiheellista lukea nuorten syrjäytymiskehitystä kuvaavan ja sen syitä selvittävän tutkimustiedon valossa. Esimerkiksi nuorten mielenterveyssyistä aiheutuva työkyvyttömyys on 2000-luvulla huomattavasti lisääntynyt. Tutkijat korostavatkin, että psyykkisten ongelmien ennalta ehkäisyyn ja varhaiseen tunnistamiseen sekä hoitoon ohjaamiseen on kiinnitettävä aikaisempaa merkittävästi enemmän huomiota, jotta voidaan estää syrjäytymistä. 7 Yhtä selkeä analyysi tilanteesta oli esillä äskettäin valtioneuvoston yleisistunnossa: Yhä kasvava osa nuorista on ilman hoitotoimenpiteitä jäämässä mielenterveyden häiriön vuoksi työmarkkinoiden ulkopuolelle, mikä kehitys muodostaa myös merkittävän kansantaloudellisen uhkatekijän. 8 Lopuksi Informaatio-ohjauksella on paikkansa, mutta laillisuusvalvonnalliset havainnot tukevat valtiontalouden tarkastusviraston arviota, että se ei välttämättä kaikissa tapauksissa turvaa riittävästi keskeisten palveluiden saatavuutta perustuslain edellyttämällä tavalla. 9 Lisäksi on otettava huomioon, että vain velvoittavien säännösten noudattamista voidaan valvoa; suositusten kohdalla tämä ei ole käytännössä mahdollista. Toisaalta velvoittavuuskin menettää merkityksensä, jos ei ole olemassa toimivaa seuranta- ja valvontajärjestelmää. 4 Alaviitteessä 3 mainittu koulutuksen seurantaraportti 2010:1 s Valtioneuvoston yleisistunnon pöytäkirja 23/2011, liite 2. 6 Tuloksellisuustarkastuskertomus 192/2009 s Raitasalo Maaniemi: Viisi nuorta eläkkeelle joka päivä. Sosiaalivakuutus 1/2011 s Valtioneuvoston yleisistunnon pöytäkirja 23/2011, liite 2. 9 Valtiontalouden tarkastusvirasto K 15/2009 ja tuloksellisuustarkastuskertomus 192/ okv_sisus10_4.8._34painoon.indd
15 1 Puheenvuorot Mikko Puumalainen Oikeuskansleria koskevan lain uudistus Eduskunnan oikeusasiamiestä ja valtioneuvoston oikeuskansleria koskevat lait muuttuvat. Keskeisin ponnin uudistukselle oli kansallisen ihmisoikeusinstituution perustaminen ja sitä koskeva lainmuutos tulee voimaan ensi vuoden alusta. Lainmuutosta valmisteltiin oikeusministeriön työryhmässä. Ihmisoikeuskeskuksen perustaminen Suomeen on merkittävä uudistus. Keskus voi muun muassa kerätä ja levittää perus- ja ihmisoikeuksien tilaa, toteutumista ja valvontaa koskevaa tietoa koko ihmisoikeuskenttää hyödyntäen. Myös ylimmille laillisuusvalvojille tästä on hyötyä, esimerkiksi suunniteltaessa tarkastuksia viranomaisiin sekä valmisteltaessa omia aloitteita. Yhtä lailla laillisuusvalvojille on hyötyä kansallisten ihmisoikeuskeskuksien kansainvälisten perustamisperiaatteiden mukaisesti keskuksen yhteyteen perustettavasta neuvottelukunnasta. Sen kautta laillisuusvalvoja voi täydentää tietoaan ihmisoikeustyön todellisuudesta, ja vastaavasti välittää tietoa omasta työstään muille toimijoille. Täysin luontevasti idea kansallisesta ihmisoikeusinstituutiosta ei kuitenkaan perinteiseen pohjoismaiseen laillisuusvalvontamaisemaan sijoitu. Kansainvälisesti ombudsman -instituu- tiolla voi olla erilaisia rooleja. Suomessa valtioneuvoston oikeuskanslerilla ja eduskunnan oikeusasiamiehellä on tässä ombudsman -tehtävässään perinteinen pohjoismainen painotus. Tehtävä on meillä ennen kaikkea viranomaistoiminnan lainmukaisuuden valvontaa. Ylimmät laillisuusvalvojat Suomessa eivät toisin kuin jossain muualla ole laajalla alalla toimivia yleisiä ihmisoikeuksien edistäjiä, vaan he perustuslain mukaan nimenomaan tehtävässään laillisuusvalvojina valvovat perus- ja ihmisoikeuksien toteutumista. Suomessa erityisvaltuutetuilla kuten vähemmistövaltuutetulla toimiessaan tietyn ihmisryhmän aseman ja oikeuksien turvaajana on sen sijaan yleisempi perus- ja ihmisoikeuksia edistävä tehtävä. Uudistuksen jälkeenkin perus- ja ihmisoikeuksien toteutuminen yksityisessä toiminnassa on olennaisesti toisin valvottua kuin julkisen vallan käyttö. Tämähän johtuu muun muassa siitä, ettei ylimmillä laillisuusvalvojilla ole tällä alueella toimivaltaa eikä keskus ole valvontaelin. Esimerkiksi vammaisten ihmisten sekä ikään perustuvan syrjinnän valvomiseksi julkisen toiminnan ulkopuolella tulisi perus- ja ihmisoikeuksien turvaamiseksi keskuksen perustamisen jälkeen ripeästi toteuttaa 15 okv_sisus10_4.8._34painoon.indd
16 Apulaisoikeuskanslerin puheenvuoro laajalla mandaatilla toimivaa yhdenvertaisuusvaltuutettua koskeva uudistus. Sen jälkeenkin riittää pohdittavaa vielä perus- ja ihmisoikeuksien valvonnan tehostamisessa. Samassa yhteydessä oikeusasiamiehen aloitteesta muutettiin lakien kanteluiden tutkintakynnystä ja tutkinnan vanhentumisaikaa koskevia säännöksiä. Nämä muutokset tulivat voimaan jo kesäkuun 2011 alusta. Oikeusasiamiestyössä valvonnan ja siten toiminnan keskiössä on viranomainen. Tästä huolimatta kansalaisella on siinä lähes yhtä keskeinen rooli, koska valtaosa oikeusasiamiesten työstä perustuu kansalaisten tekemiin kanteluihin. Voi siis sanoa, että laillisuusvalvojat ja kansalaiset yhdessä valvovat viranomaisia. Kantelijan tärkeä rooli ilmenee myös siinä, että vaikka kantelun perusteella valvottavaa ei yksittäisessä tapauksessa olisikaan, kaikki kantelut luetaan ja arvioidaan ja lähes poikkeuksetta niihin vastataan. Asian selvittäminen kantelijalle vaikka aihetta enempiin epäilyihin ei olisikaan on olennainen ja ikään kuin toinen puoli oikeusasiamiestyötä. Tärkeää on huomata, että kansalaisen oma intressi asiaan ei kuitenkaan määrää laillisuusvalvontaa. Kantelu ei ole toimeksianto kantelijalta laillisuusvalvojalle (ks. HE 175/1999 vp). Ratkaisu siitä, miten asia tutkitaan, perustuu laillisuusvalvojan arvioon, onko viranomaisen toiminnassa tutkittavaa. Kantelu esimerkiksi saattaa johtaa perusteelliseenkin tutkintaan ja seikkaperäiseen ratkaisuun, vaikkei oikeusturvan intressiä kantelun tapauksessa olisikaan, mutta viranomaisen menettelyt ovat puutteelliset. Kanteluratkaisuilla harvoin voidaan kantelijalle suoraan oikeusturvaa antaa. Laillisuusvalvojahan ei voi esimerkiksi muuttaa viranomaisten päätöksiä tai määrätä korvauksia. Se on tuomioistuimien tehtävä. Vahva oikeusturvan toteutumisen intressi ohjaa laillisuusvalvojan toimia niissä rajoissa, mitä hänellä on käytettävissään. Onhan useimmiten viranomaisen velvollisuutena muun muassa taata oikeusturva noudattamalla laissa olevia velvoitteita oikeasta menettelystä. Virkavelvollisuuksien laiminlyönti ja johon laillisuusvalvoja puuttuu johtaa silloin myös oikeusturvan vaarantumiseen ja tähän puuttumalla voidaan epäsuorasti toki yleisemminkin edistää oikeusturvaa. Lainuudistusten tavoitteena on kirjata ja selkeyttää näitä edellä kuvattuja käytänteitä. Lisäksi niissä lisätään ylimpien laillisuusvalvojien harkintavaltaa kanteluiden selvittelyssä ja toimenpiteistä päätettäessä. Harkintavaltaa ohjataan mainitsemalla kolme tärkeää perustetta: lain noudattaminen, oikeusturva tai perus- ja ihmisoikeuksien toteutuminen. Samalla kuitenkin lain kanteluiden tutkimisvelvollisuutta koskeva säännös, jonka taustalla on perustuslain 108, säilyi lähes muuttamattomana. Perustuslaissa oikeuskanslerin tehtäväksi on säädetty valvoa virkatointen ja julkisten tehtävien hoidon lainmukaisuutta. Oikeuskanslerilain mukaan hänellä on edelleen entinen velvollisuutensa tutkia kantelu, jos on aihetta epäillä oikeuskanslerin valvontavaltaan kuuluvan henkilön, viranomaisen tai muun yhteisön menetelleen lainvastaisesti tai jättäneen velvollisuutensa täyttämättä taikka jos oikeuskansleri muusta syystä katsoo siihen olevan aihetta. Toisin sanoen, vaikka harkintavaltaa ohjaavia periaatteita kirjattiinkin lakiin kanteluiden selvittelyssä ja toimenpiteissä, kaikki kantelut pitää edelleen lukea ja arvioida. Kussakin tapauksessa toimet voivat toki merkittävästi vaihdella. Laissa lyhennettiin myös kanteluiden tutkittavaksi ottamisen vanhentumisen aikarajaa viidestä vuodesta kahteen vuoteen sekä kirjattiin lakiin tiettyjä jo käytössä olevia toimintatapoja muun muassa toimivaltaan kuulumattomiin taikka muualla vireillä oleviin kanteluihin vastaamisessa. Näillä uskotaan tehostettavan kanteluiden käsittelyä ja parannettavan palvelua. 16 okv_sisus10_4.8._34painoon.indd
17 1 Puheenvuorot Uusi on myös säännös siitä, että oikeuskansleri tai oikeusasiamies voi siirtää kantelun käsittelyn toimivaltaiselle viranomaiselle, jos se on perusteltua asian laadun johdosta. Aiemminhan näin on voitu tehdä ylimpien laillisuusvalvojien välillä, mutta nyt mahdollisuus ulottuu myös muihin laillisuusvalvojiin. Kantelijan kannalta tämä voi merkitä, että hän voi saada vastauksen kanteluunsa esimerkiksi aluehallintoviranomaiselta, vaikka ensi vaiheessa onkin kirjoittanut asiastaan oikeuskanslerille. Myös oikeuskansleri saa tämän vastauksen tiedokseen ja voi sen estämättä ryhtyä tarvittaessa toimenpiteisiin. Siirtomahdollisuudessa pyritään hyödyntämään laillisuusvalvonnan koko kenttää. Muun muassa sosiaali- ja terveydenhuollon laillisuusvalvonnassa on erityisasiantuntemusta ja käytettävissä myös tuntuvia tehostekeinoja, kuten uhkasakkoja. Eduskuntakäsittelyn yhteydessä esillä oli ajatuksia hyvitys- ja sovittelutehtävien kirjaamisesta lakiin. Tähän ei kuitenkaan päädytty, mutta perustuslakivaliokunnan mietinnöstä on tähän liittyviä ajatuksenkulkuja luettavissa. Muutokset olisivat toteutuessaan muuttaneet merkittävästi ylimpien laillisuusvalvojien työtä ja ennen kaikkea siihen liittyviä kansalaisten odotuksia. Nykyisellään laillisuusvalvojan yksilöity selvityspyyntö viranomaiselle toisinaan toimii pontimena viranomaisen oma-aloitteiselle aineettomalle hyvitykselle tai sovinnolle, jos sellaiseen on mahdollisuuksia. Sen sijaan kanteluratkaisun sisältäessä julkisen moitteen ei esimerkiksi anteeksipyyntövaatimuksen edellyttäminen sen ohella tunnu useinkaan enää luontevalta. Eduskuntavaiheessa ei ollut enää mahdollisuuksia asiaa perusteellisemmin valmistella ja siitä keskustella. Jos hyvitys- tai sovittelupalveluista halutaan tulevan näkyvä osa oikeuskanslerin toimintaa, edellyttää se kuitenkin laaja-alaisempaa säännöstöä kuin vain lakiin kirjattu mahdollisuus oikeuskanslerille esittää kanteluratkaisussa tällaisia toimenpiteitä. Oikeuskanslerin asemaa, tehtäviä ja toimivaltuuksia koskevat perussäännökset on kirjattu perustuslakiin ja toiminnallisemmat säännökset asianomaiseen lakiin. Se taas perustuu merkittäviltä osin aiemmin voimassa olleeseen oikeuskanslerinviraston työjärjestykseen. Laissa kuvatun lisäksi oikeuskanslerin työhön sisältyy muitakin merkittäviä toimintatapoja. Esimerkiksi valtioneuvostossa päätettävien asioiden ennakollinen niin sanottu listatarkastus, joka on valtioneuvoston valvonnan keskeinen työkalu, perustuu pitkäaikaiseen vakiintuneeseen käytäntöön eikä ilmene laista (Ks. esimerkiksi tässä kertomuksessa Esittelylistojen tarkastaminen, s ). Myöskään perustuslain 108 :stä ilmenevä valtioneuvoston päätöksenteon ulkopuolinen ministerien toiminnan laillisuusvalvonta ei näy yksiselitteisesti oikeuskansleria koskevasta laista. Oikeuskanslerin tehtävä antaa presidentille, ministerille ja ministeriöille tietoja ja lausuntoja oikeudellisista kysymyksistä jää myös yksistään perustuslain varaan. Oikeuskansleri on riippumaton ja korostetun itsenäisesti toimiva laillisuusvalvoja. Uskottavuus sekä luottamus oikeuskanslerin objektiivisuuteen ovat toiminnan keskeinen lähtökohta. Välttämätön, joskaan ei vielä riittävä ehto tälle on, että asemaa, tehtäviä ja toimivaltuuksia koskevat perussäännökset on kirjattu perustuslakiin ja toiminnallisemmat säännökset asianomaiseen lakiin. Kaikkea ei toki tarvitse säännellä yksityiskohtaisesti, koska tietty joustavuus on myös syytä säilyttää. Seuraavassa lainuudistuksessa saattaisi kuitenkin olla aiheellista pohtia, olisiko oikeuskanslerin toimintaa tarkemmin säätelevään lakiin syytä kirjata laajemmin nykyisiä perustuslakiin perustuvia vakiintuneita käytänteitä. 17 okv_sisus10_4.8._34painoon.indd
18 Apulaisoikeuskanslerin puheenvuoro Yhdenvertaisuudesta Viime vuoden kertomuksessa yleispuheenvuorossani (Syrjintäkiellon soveltamisesta laillisuusvalvonnassa, Valtioneuvoston oikeuskanslerin kertomus vuodelta 2009, s ). tarkastelin yhdenvertaisuussääntelyn merkitystä laillisuusvalvonnassa sekä siihenastisessa ratkaisukäytännössäni esiin tulleita yhdenvertaisuuteen liittyviä kanteluasioita. Pohdin samalla myös yhdenvertaisuuslainsäädännön epäyhdenmukaisuudesta aiheutuvia tulkintaongelmia, jotka ratkaisuissani olivat tulleet esille ja joita myös niillä pyrin selventämään. Joissakin ratkaisuissa syrjintäperusteena näyttäytyi asuinpaikka. Näitä olivat ratkaisut kunnan toripaikkataksojen perusteesta ja määrästä (OKV/339/1/2006) sekä kaupungin työllistämispäätöksistä (OKV/150/1/2008). Kummassakin tapauksessa ratkaisevaa oli, että niissä tuli yhdenvertaisuuslaki sovellettavaksi ja sehän säätää perustuslakia ankaramman kiellon epäyhdenvertaiselle kohtelulle. Välittömänä pidettävälle syrjinnälle ei ole hyväksyttäviä perusteita ja poikkeukset ovat nimenomaisesti ja suppeasti säädeltyjä. Puheenvuoron kirjoittamisen jälkeen kesäkuussa 2010 ratkaisin tapauksen, jossa esille tuli vastaavanlainen kysymyksenasettelu eli kunnan asukkaan suotuisampi kohtelu vertailukelpoisessa tilanteessa. Tapaukseen ei sovellettu yhdenvertaisuuslakia. Johtoa asian ratkaisemiseen eli mikä on hyväksyttävä peruste sallia tällainen kohtelu haettiin muun muassa perustuslakivaliokunnan tulkintakäytännöstä. Lopputuloksena ratkaisussani oli, ettei asiassa katsottu kunnan syrjineen kantelijaa. Hän oli kunnan kesäasukas ja oli joutunut maksamaan venepaikastaan kaksin- kertaisen maksun vakinaisiin asukkaisiin nähden. Ratkaisun tiivistelmä on (OKV/684/1/2008) kertomuksessamme. Eduskunnan täysistunnon keskustelussa (PTK 169/2010 vp) vuoden 2009 kertomuksestamme oli ollut esillä muun muassa kysymys perustuslain ja yhdenvertaisuuslain välisestä suhteesta ja kuntalaisten asettamisesta etuoikeutettuun asemaan tietyissä tilanteissa. Samaa kysymystä käsiteltiin perustuslakivaliokunnan mietinnössä (PeVM 14/2010 vp K 18/2010 vp). Näissä keskusteluissa oli viitattu artikkeliini ja tähdennetty, että kuntalaisia voidaan asettaa vertailukelpoisessa tilanteessa keskenään eri asemaan. Näinhän asia toki on, ja yllä viitattu tapaus on siitä esimerkki. Jos siihen olisi soveltunut yhdenvertaisuuslaki, olisi lopputulos kuitenkin ollut mitä ilmeisimmin toinen. Venepaikkaa koskevassa asiassa tapauksen oikeudellinen arvio vastaa sitä, mitä perustuslakivaliokunta kirjoittaa mietinnössään, mutta myös vahvistaa artikkelissani esitetyt näkemykset voimassa olevan yhdenvertaisuussääntelyn pulmista. Eurooppalaisen normiston rooli on Suomessakin sovellettavassa yhdenvertaisuussääntelyssä merkittävä. Normisto kehittyy jatkuvasti sekä uusien oikeudellisten asiakirjojen että dynaamisen soveltamiskäytännön perusteella. Aihe on nyky-yhteiskunnassa yhä tärkeämpi ja oikeudellisesti jo sellaisenaan vaativa. Muuttuva ja hajanainen sääntely tekee siitä soveltajalle kuitenkin vielä vaativamman. Huhtikuussa julkistettiin Euroopan unionin perusoikeusviraston ja Euroopan ihmisoikeustuomioistuimen laatima hyödyllinen käsikirja eurooppalaisesta yhdenvertaisuusnormiston soveltamiskäytännöstä. Tällaiset julkaisut ovat merkittävä apuneuvo. 18 okv_sisus10_4.8._34painoon.indd
19 2 YLEISTÄ 19 okv_sisus10_4.8._34painoon.indd
20 Tehtävät Tehtävät Suomen perustuslain 10 luvussa säädetään oikeuskanslerin tehtävistä ja keskeisistä toimivaltuuksista. Siinä mainitaan myös apulaisoikeuskansleri ja tämän sijainen, joista on soveltuvin osin voimassa, mitä oikeuskanslerista on säädetty. Laki valtioneuvoston oikeuskanslerista (193/2000) sisältää säännökset oikeuskanslerin laillisuusvalvonnan toteuttamistavoista, asioiden ottamisesta tutkittaviksi ja niiden selvittämisestä sekä kysymykseen tulevista toimenpiteistä, oikeuskanslerin oikeudesta saada virka-apua ja tietoja, oikeuskanslerin päätösvallan käyttämisestä sekä perussäännökset oikeuskanslerinvirastosta ja eräitä muita säännöksiä. Lain nojalla on annettu valtioneuvoston asetus oikeuskanslerinvirastosta. Yksityiskohtaisemmat määräykset oikeuskanslerinviraston organisaatiosta ja virkamiehistä sekä asioiden ratkaisemisesta oikeuskanslerinvirastossa annetaan oikeuskanslerin vahvistamassa työjärjestyksessä. Oikeuskansleria ja oikeuskanslerinvirastoa koskevat säännökset ja määräykset ovat kertomuksen liitteinä (liitteet 1 6). Valtioneuvoston valvonta Oikeuskanslerin tulee perustuslain mukaan valvoa valtioneuvoston ja tasavallan presidentin virkatointen lainmukaisuutta. Hänen tulee olla läsnä valtioneuvoston istunnoissa ja esiteltäessä asioita tasavallan presidentille valtioneuvostossa. Hänen läsnäolonsa ei ole kuitenkaan valtioneuvoston tai tasavallan presidentin päätöksenteon oikeudellinen edellytys. Käytännössä oikeuskansleri tai hänen tehtäviään hoitava on aina läsnä näissä istunnoissa. Perustuslaissa ja valtioneuvoston oikeuskanslerista annetussa laissa säädetään niistä toimenpiteistä, joihin oikeuskansleri valvontaa suorittaessaan voi ryhtyä. Käytännössä valvonnan painopiste on ennakollisessa valvonnassa, joka tapahtuu siten, että oikeuskansleri etukäteen tarkastaa valtioneuvoston yleisistunnon ja tasavallan presidentin esittelyjen ratkaisuehdotusten esittelylistoja liitteineen. Valvonnan piiriin kuuluvat myös EU-asioita koskevat valtioneuvoston eduskunnalle lähettämät kirjelmät. Tässä tarkoitettujen asioiden valmistelu oikeuskanslerinvirastossa on valtioneuvostoasiain osaston tehtävänä. 20 okv_sisus10_4.8._34painoon.indd
21 2 Yleistä Valtioneuvoston valvontaa on selostettu tarkemmin kertomuksen 3. jaksossa. Lausuntojen antaminen Edelliseen valvontatehtävään liittyy läheisesti lausuntojen antaminen. Perustuslain mukaan oikeuskanslerin on pyydettäessä annettava presidentille, valtioneuvostolle ja ministeriöille tietoja ja lausuntoja oikeudellisista kysymyksistä. Lausuntopyynnöt tulevat useimmiten suoraan ministeriöistä. Lausunnot annetaan yleensä kirjallisesti, mutta joissakin tapauksissa myös suullisina kannanottoina. Perustuslaissa tarkoitettujen lausuntojen lisäksi oikeuskanslerilta pyydetään muiden lausunnonantajatahojen tavoin lausuntoja erilaisista säädösvalmisteluhankkeista, erityisesti rikos-, prosessi-, hallinto- ja valtiosääntöoikeuden alalta. Lausunnon antaminen on tällöin oikeuskanslerin harkinnassa. Lausuntoja on pyritty antamaan erityisesti laillisuusvalvonnan kannalta tärkeistä säädösvalmisteluhankkeista. Perus- ja ihmisoikeuksien valvonta Perustuslain mukaan oikeuskanslerin tehtävänä on myös valvoa perusoikeuksien ja ihmisoikeuksien toteutumista. Käytännössä velvoite otetaan huomioon kaikilla tehtäväalueilla, sekä valtioneuvoston ja muuta valvontaa koskevissa asioissa että kanteluasioissa ja harkittaessa asioiden ottamista oma-aloitteisesti tutkittaviksi. Ihmisoikeusvalvonta perustuu Suomea velvoittavien kansainvälisten ihmisoikeussopimusten sopimusmääräyksiin. Tämä tarkoittaa erityisesti ihmisoikeuksien ja perusvapauksien suojaamiseksi tehtyä yleissopimusta eli Euroopan neuvoston ihmisoikeussopimusta, mutta myös muita yleissopimuksia, jotka koskevat esimerkiksi syrjinnän poistamista tai lapsen oikeuksia. Eduskunnan perustuslakivaliokunta on perusoikeusuudistusta koskeneessa mietinnössään (PeVM 25/1994 vp) lausunut, että asianomaisten laillisuusvalvojien, oikeuskanslerin ja eduskunnan oikeusasiamiehen, vuosittaisiin toimintakertomuksiin sisällytetään oma jakso perusoikeuksien ja ihmisoikeuksien toteutumisesta. Tämä asiakokonaisuus on sijoitettu kertomuksen 4. pääjaksoksi. Syyttäjäntehtävät Oikeuskansleri on erityissyyttäjä laillisuusvalvontaansa kuuluvissa asioissa, joita ovat ennen muuta virkarikosasiat. Oman ryhmänsä näistä muodostavat tuomareiden tekemiksi epäillyt virkarikokset, jotka mainitaan erikseen perustuslaissa. Syytteen nostamisesta tuomaria vastaan virkarikoksesta päättää valtioneuvoston oikeuskansleri tai eduskunnan oikeusasiamies. Hovioikeuden on ilmoitettava valtioneuvoston oikeuskanslerille tietoonsa tulleista seikoista, jotka saattavat johtaa virkasyytteen nostamiseen hovioikeudessa. Poliisin on lähetettävä oikeuskanslerille tieto kaikista rikosilmoituksista, joissa on kyse tuomarien virkarikosepäilyksistä. Valtakunnansyyttäjä toimii ylimpänä syyttäjänä, jonka tehtävänä on muun muassa syyttäjätoiminnan yleinen johtaminen ja kehittäminen sekä syyttäjien valvonta. Valtakunnansyyttäjän tehtäviin liittyvät kanteluasiat siirretään hänen käsiteltäväkseen. Kertomusvuoden aikana siirrettiin yksi kanteluasia. 21 okv_sisus10_4.8._34painoon.indd
22 Tehtävät Kanteluasioiden tutkiminen Viranomais- ja muun julkistoiminnan laillisuutta oikeuskansleri valvoo muun muassa käsittelemällä näihin kohdistuvia kanteluja. Yksityiset henkilöt tai yhteisöt voivat kannella oikeuskanslerille, jos he katsovat, että oikeuskanslerin valvontavaltaan kuuluva henkilö, viranomainen tai muu yhteisö on menetellyt lainvastaisesti tai jättänyt velvollisuutensa täyttämättä. Kanteluja saapui vuonna 2010 yhteensä Oikeuskanslerin on tutkittava asia, jos on aihetta epäillä oikeuskanslerin valvontavaltaan kuuluvan henkilön, viranomaisen tai muun yhteisön menetelleen lainvastaisesti tai jättäneen velvollisuutensa täyttämättä taikka jos oikeuskansleri muusta syystä katsoo siihen olevan aihetta. Asiassa hankitaan oikeuskanslerin tarpeelliseksi katsoma selvitys. Oikeuskansleri ei kuitenkaan tutki kantelua, joka koskee yli viisi vuotta vanhaa asiaa, ellei kantelun tutkimiseen ole erityistä syytä. Koska vanhentumisaika ei ole ehdoton, se ei estä niiden asioiden tutkimista, jotka pidemmästäkin ajasta huolimatta vaativat selvittämistä asian vakavuuden tai luonteen vuoksi. Selostetun säännöksen nojalla jätettiin vuonna 2010 kantelu tutkimatta 40 tapauksessa voimaan tulleen lainmuutoksen myötä kanteluiden vanhentumisaika lyhenee viidestä vuodesta kahteen vuoteen. Oikeuskanslerinvirastoon on, kuten aikaisempinakin vuosina, kertomusvuonna tullut myös lukuisia yksityishenkilöiden puhelintiedusteluja erilaisista asioista. Yksityishenkilöt ovat tehneet tiedusteluja omissa asioissaan sekä sivullisina ajankohtaisista asioista. Neuvoja annetaan oikeuskanslerin toimivallasta sekä oikeuskanslerille tehtävien kantelujen vireillepanosta ja käsittelystä. Jos asia ei kuulu oikeuskanslerin toimivaltaan, pyritään neuvomaan, mille viranomaiselle tai taholle asia kuuluu. Oikeuskanslerin toimivaltaan kuulumattomat tiedustelut ovat koskeneet lähinnä yksityisoikeudellisia kysymyksiä. Rangaistustuomioiden tarkastus Valtioneuvoston oikeuskanslerista annetussa laissa säädetään, että oikeuskansleri tarkastaa rangaistustuomioita koskevia ilmoituksia. Tätä tarkastustehtävää varten virastoon lähetetään tuomioita koskevia päätös- ja täytäntöönpanoasiakirjoja, joiden tarkastuksesta aiheutuneista toimenpiteistä on tarkemmin kerrottu tuomioistuinten toimintaa koskevassa jaksossa 6 sivulla 130. Asianajajien valvonta Oikeuskanslerin tehtävästä valvoa asianajajia säädetään asianajajista annetussa laissa. Valtioneuvoston oikeuskanslerista annetussa laissa on viittaus sanottuun lakiin. Asianajajiin kohdistunut valvonta muodostuu Suomen Asianajajaliiton valvontaasioissa ja palkkioriita-asioissa tekemien päätösten tarkastamisesta, johon kuuluu valvonta-asioiden osalta muutoksenhakemisen harkinta, sekä asianajajia koskevien kantelujen tutkimisesta. Asianajajien valvonnasta on kerrottu jäljempänä kertomuksen 8. jaksossa. Oikeuskanslerin ja eduskunnan oikeusasiamiehen tehtävien jako Valtioneuvoston oikeuskanslerin ja eduskunnan oikeusasiamiehen tehtävien jaosta säädetään laissa (ns. tehtävienjakolaki). Laissa luetellaan asiat, jotka oikeuskansleri siirtää eduskunnan oikeusasiamiehen käsiteltäviksi, jollei oikeuskansleri katso erityisistä syistä tarkoituksenmukaiseksi, että asia ratkaistaan 22 okv_sisus10_4.8._34painoon.indd
23 2 Yleistä oikeuskanslerinvirastossa. Pääsääntöisesti siirrettäviä asioita ovat: 1) puolustusvoimia, rajavartiolaitosta ja rauhanturvaamishenkilöstöä sekä sotilasoikeudenkäyntiä koskevat asiat, 2) pakkokeinolaissa tarkoitettua kiinniottamista, pidättämistä, vangitsemista ja matkustuskieltoa sekä säilöön ottamista tai muuta vapauden riistoa koskevat asiat samoin kuin 3) asiat, jotka koskevat vankiloita ja muita sellaisia laitoksia, joihin henkilö on otettu vastoin tahtoaan. Myös vankien ja muiden vapautta vailla olevien tekemät kantelut kuuluvat siirrettäviin asioihin. Sen sijaan valtioneuvoston valvontaa koskevat asiat eivät kuulu oikeusasiamiehelle siirrettäviin eivätkä myöskään puolustusministeriön osalta. Tehtävienjakolain nojalla oikeuskansleri ja oikeusasiamies voivat keskinäisesti siirtää muun asian, jos siirtämisen voidaan arvioida nopeuttavan asian käsittelyä tai kun se on muusta erityisestä syystä perusteltua. Kertomusvuonna siirrettiin oikeusasiamiehelle kaikkiaan 61 kantelua. Oikeusasiamies puolestaan siirsi oikeuskanslerille 30 kanteluasiaa. ratkaisuaikojen mediaani oli 6,9 (6,8) viikkoa ja keskiarvo 26,8 (27,8) viikkoa. Tuomioistuinten valvonnassa toimenpiteisiin johti 37 asiaa. Rangaistustuomioita tuli tarkastettaviksi kaikkiaan kappaletta. Kirjallisia lausuntoja tasavallan presidentille, valtioneuvostolle, ministeriöille ja muille annettiin 52 (52). Kertomusvuoden lopussa oli vireillä yhteensä (1 125) asiaa. Tilastot kertomusvuoden toiminnasta ovat jaksossa 9. Lukumäärätietoja Seuraavassa tarkastellaan tilastolukujen valossa oikeuskanslerinviraston toimintaa kertomusvuoden aikana (suluissa vuoden 2009 vastaavat luvut). Kertomusvuoden aikana saapui (1 762) kanteluasiaa ja ratkaistiin (1 748) kanteluasiaa. Oikeuskanslerin varsinaisia omia aloitteita otettiin tutkittaviksi 19 (14) ja rangaistustuomioiden tarkastuksen johdosta pantiin vireille 108 (94) asiaa. Kanteluasioissa tehtiin ns. toimenpideratkaisuja 201 (176). Toimenpideratkaisujen prosentuaalinen osuus tutkittaviksi otetuista kanteluasioista (1 160) oli 17 % (16 %). Kaikkien kantelujen 23 okv_sisus10_4.8._34painoon.indd
24 Yhteistyö ja vierailut Yhteistyö ja vierailut Kansainvälinen yhteistyö Neuvotteleva virkamies Marja Leskinen esitteli oikeuskanslerinviraston toimintaa nepalilaisdelegaatiolle. Apulaisoikeuskansleri Mikko Puumalainen edusti Suomea Euroopan unionin perusoikeusviraston hallintoneuvoston kokouksissa Wienissä 7.5. ja Apulaisoikeuskansleri osallistui Suomen, Ruotsin ja Viron oikeuskanslereiden tapaamiseen Tukholmassa Apulaisoikeuskansleri otti osaa Kansainvälisen oikeusasiamiesinstituutin yleiskokouksen eurooppalaiseen konferenssiin Barcelonassa. Kansliapäällikkö Nils Wirtanen kertoi viraston toiminnasta eri pohjoismaiden oikeustieteen opiskelijoille Apulaisoikeuskansleri esitteli viraston toimintaa Euroopan neuvoston kunnallis- ja aluehallintokongressin tarkkailijoille Vierailut oikeuskanslerinvirastoon Professori Raimo Siltala luennoi esittelijöille oikeuslähteistä ja niiden käytöstä. Oikeuskansleri Jaakko Jonkka esitteli valtioneuvoston toimintaa oikeustieteen opiskelijoille Kansliapäällikkö kertoi virastossa tehtävästä työstä valtionhallinnon tarkastajille Osastopäällikkö Petri Martikainen esitteli viraston toimintaa Valtakunnansyyttäjänviraston syyttäjäkurssilaisille Apulaisoikeuskansleri esitteli Elintarviketurvallisuusvirasto Eviran lakimiehille viraston toimintaa. Loimaan evankelisen kansanopiston oikeustieteenopiskelijat vierailivat virastossa Viraston toiminnasta kertoi osastopäällikkö Risto Hiekkataipale. 24 okv_sisus10_4.8._34painoon.indd
25 2 Yleistä Vierailut oikeuskanslerinvirastosta Oikeuskansleri osallistui Asianajajapäiville Hän puhui aiheesta Sopiminen, tunnustaminen haasteita juristeille. Apulaisoikeuskansleri luennoi Etnisten suhteiden foorumissa aiheesta Toteutuvatko maahan muuttaneiden naisten ja miesten perusoikeudet? Osastopäällikkö Risto Hiekkataipale luennoi 2.3., 18.5., 15.6., ja ministeriöiden esittelijöille tarkoitetuilla esittelymenettelykursseilla valtioneuvoston laillisuusvalvonnasta ja esittelylistojen tarkastamisesta oikeuskanslerinvirastossa. Oikeuskansleri luennoi korkeimmassa oikeudessa järjestetyssä koulutustilaisuudessa hovioikeuksien uusille esittelijöille tuomareihin kohdistuvasta valvonnasta. Oikeuskansleri piti esitelmän Turun yliopiston oikeustieteellisen tiedekunnan järjestämässä teemaluennon päivässä Oikeudellinen dialogi valtioneuvostossa ja korkeimmassa oikeudessa. Oikeuskansleri luennoi tuomioistuinten valvonnasta korkeimmassa oikeudessa. Oikeuskansleri piti esitelmän Lapin yliopistossa aiheesta Oikeuskansleri valtioneuvoston valvojana. Illalla hän puhui Artikla ry:n vuosijuhlassa oikeusvaltion toimivuudesta. 25 okv_sisus10_4.8._34painoon.indd
26 Muu toiminta Muu toiminta Talous Valtion talousarviossa oikeuskanslerinviraston määräraha on 23. pääluokan 30. luvussa. Vuodelle 2010 viraston toimintamenoihin oli talousarviossa myönnetty yhteensä (TA + LTA:t) euroa (siirtomääräraha 2v.). Momentin määrärahan ja edelliseltä vuodelta siirtyneen määrärahan käyttö oli yhteensä euroa, josta palkkauksiin käytettiin euroa. Muihin toimintamenoihin käytettiin euroa. Viimeksi mainituista menoista suurin erä oli vuokrat euroa. Muita suuria eriä olivat toimistopalvelut euroa, josta talous- ja henkilöstöhallinnon palveluiden ostot olivat euroa, muut tietoliikennepalvelut euroa, tietojärjestelmien ylläpidon ja ohjelmistojen päivitys euroa ja julkaisujen ja raporttien painatus euroa, ostot tilikauden aikana euroa, josta kirjojen osuus oli euroa, sekä muut palvelut euroa, josta käännöspalvelujen osuus oli euroa. Henkilöstöpalveluihin käytettiin euroa ja matkakuluihin euroa. Valtioneuvoston kanslia hoiti osittain oikeuskanslerinviraston palkanlaskentatehtäviä solmitun yhteistyösopimuksen nojalla. Syyskuun alusta 2010 oikeuskanslerinvirasto solmi sopimuksen valtion talous- ja henkilöstöhallinnon palvelukeskuksen, Palkeet, kanssa eräiden henkilöstöhallinnon palvelujen (järjestelmien pääkäyttäjätehtävät, työnantajatilitykset ja palkanmaksatus) tuottamisesta. Samalla valtioneuvoston kanslia on siirtänyt osan oikeuskanslerinvirastolle tuottamistaan palveluista oikeuskanslerinviraston itsensä hoidettavaksi. Samalla oikeuskanslerinvirastolle aikaisemmin vastikkeetta tuotetut palvelut ja järjestelmät muuttuivat virastolle maksullisiksi. Kertomusvuosi oli virastolle taloudellisesti vaikea. Virastossa panostettiin erityisesti sisäisen budjetin suunnitteluun ja talousseurantaan sekä talousarvion valmisteluun. Viestintä Oikeuskanslerinviraston viestinnän tavoitteena on välittää luotettavaa tietoa oikeuskanslerin toiminnasta sekä yksittäisistä päätöksistä että kannanotoista, joilla on yleistä merkitystä tai jotka muuten herättävät yhteiskunnallista mielenkiintoa. 26 okv_sisus10_4.8._34painoon.indd
27 2 Yleistä Perustuslain mukaan oikeuskansleri antaa vuosittain kertomuksen virkatoimistaan ja lain noudattamista koskevista havainnoistaan eduskunnalle ja valtioneuvostolle. Vuosikertomuksen koostamisesta vastaa viraston viestintä. Kertomus sisältää selostukset eri viranomaisiin kohdistuneista toimenpideratkaisuista ja havainnoista ja sen voidaan katsoa näin myös ohjaavan viranomaistoimintaa. Vuosikertomuksen lisäksi ratkaisuselosteet ovat luettavissa säädöstietopankki Finlexistä ( Organisaatio ja henkilöstö Virastossa on valtioneuvostoasiain osasto, oikeusvalvontaosasto ja hallintoyksikkö. Kansliapäällikkö toimii samalla hallintoyksikön päällikkönä. Kummankin osaston päällikkönä toimii esittelijäneuvos, osastopäällikkönä. Kansliapäällikkö sekä oikeuskanslerille kuuluvaa ratkaisuvaltaa käyttävät oikeuskansleri ja apulaisoikeuskansleri ovat osastojaon ulkopuolella. Oikeuskansleri määrää virkamiesten sijoittamisesta osastoihin ja yksikköön. Yksityiskohtaisemmat määräykset organisaatiosta ja yksikköjen tehtävistä sisältyvät oikeuskanslerinviraston työjärjestykseen. Valtioneuvostoasiain osaston tehtävänä on käsitellä valtioneuvoston valvontaa koskevat asiat ja valmistella tähän tehtävään liittyvät lausunnot, käsitellä asianajajien ja julkisten oikeusavustajien valvontaa koskevat asiat, kansainvälisiä laillisuusvalvontajärjestöjä koskevat asiat sekä perusja ihmisoikeuskysymyksiä koskevat kansainväliset asiat ja EU-asioiden kansallista valmistelua koskevat asiat. Oikeusvalvontaosasto käsittelee kantelut sekä tuomioistuinten valvontaa ja muuta laillisuusvalvontaa koskevat asiat, jolleivät ne kuulu valtioneuvostoasiain osastolle, sekä tuomioistuinlaitoksen virkamiehiä koskevat virkasyyteasiat, tarkastaa rangaistustuomioita ja valmistelee osaston toimialaan kuuluvat lausunnot sekä avustaa valtioneuvoston valvontaan koskevissa asioissa ja erikseen määrätyissä kansainvälisissä asioissa. Hallintoyksikkö käsittelee viraston sisäistä hallintoa ja taloutta, henkilöstökoulutusta, oikeuskanslerin kertomuksen toimittamista ja viestintää sekä viraston kansainvälistä yhteistoimintaa koskevat asiat, jolleivät ne kuulu kummankaan osaston käsiteltäviin. Oikeuskanslerinviraston työjärjestyksessä on tarkempia määräyksiä oikeuskanslerin ja apulaisoikeuskanslerin työnjaosta, virkamiesten tehtävistä ja sijaisuuksista, asioiden ratkaisemisesta sekä viraston johtoryhmästä. Kertomusvuoden päättyessä viraston palveluksessa oli 37 virkamiestä. Heistä ylempää oikeustieteellistä tutkintoa edellyttävässä virassa oli oikeuskanslerin ja apulaisoikeuskanslerin lisäksi 19 lakimiestä. Kertomusvuonna irtisanoutumisten seurauksena oikeuskanslerinvirastoon nimitettiin kaksi uutta virkamiestä, atk-suunnittelija ja neuvotteleva virkamies, vakinaisiin virkasuhteisiin. Myös sijaisuuksiin perustuviin määräaikaisiin virkasuhteisiin nimitettiin neljä henkilöä viraston ulkopuolelta. Lisäksi oikeuskanslerinvirastossa oli ja välisenä aikana kolmen kuukauden ajan harjoittelijoina kaksi oikeustieteen ylioppilasta, toinen Helsingin ja toinen Turun yliopistosta. Luettelo oikeuskanslerinviraston henkilökunnasta on kertomuksen liitteenä. 27 okv_sisus10_4.8._34painoon.indd